Kust sa tead?

"Kust sa tead?" on poliitiliselt neutraalne ühiskondlik algatus, mille eesmärgiks on pakkuda ühiskonnas teadus- ja tõenduspõhist tuge. Algatus kutsuti kokku 2018. aasta suvel sooviga teha 2019. aasta Riigikogu valimiskampaania targemaks. Selle raames kutsuti valijaid üles küsima kandidaatide väidetele põhjendusi ning toetumist teadusuuringutele ja loogikale. Algatus koondab enda alla ligi 40 partnerit, sajad teadlased ning seda koordineerib Eesti Teadusagentuur.
Algatuse eesmärk on olla ühenduslüliks eri valdkondade teadlaste ja ekspertide ning huvitatud küsijate, iseäranis ajakirjanike, arvamusliidrite ja väitlusjuhtide vahel. Sellega soovitakse eri huvirühmade dialoogis kujundada välja häid praktikaid väidete tagamaade selgitamiseks ja tõendusmaterjali esitamiseks avalikus debatis, iseäranis poliitikute ja teiste vastutavate ametnike seas.
Põhimõtted.
Algatuse põhimõtted on:
Ajalugu.
Algatuse „Kust sa tead?“ idee pärineb Rootsist. See sündis pärast teaduasjakirjanike, Eesti ülikoolide ja Eesti Teadusagentuuri töötajate õppeviisiti Rootsi, kus tutvuti sealse teaduskommunikatsiooni korraldusega. Kuna 9. septembril 2018 toimusid Rootsis parlamendivalimised, siis selleks, et muuta valimiskampaania targemaks ehk suurendada fakti-, tõendus- ja teaduspõhisust valimiseelsetes debattides, viidi Rootsis läbi kampaania „HurVetDuDet? – kust sa seda tead? Rootslased said oma kampaaniaks idee omakorda Suurbritanniast, kus toimub juba pikaajalisem „Ask for Evidence“.
Algatus keskendus 2019. aasta kevadistele Riigikogu valimistele. Algatuse läbiviijad soovivad "muuta valimiskampaania targemaks, kutsudes kõiki valijaid üles nõudma igal võimalusel kandidaatidelt oma väidete argumenteeritud põhjendamist, toetudes teadusuuringutele ja loogikale". Rõhutatakse faktide/väidete tõendamise ja teaduspõhise poliitika tähtsust.
2021. aastal keskendusid algatuse tegevused peaasjalikult koroonaviirusega seotud teemadele ning vaktsineerimisele. Vaktsineerimise vajalikkuse teavitamise eesmärgil valmis videokampaania, millesse kaasati Eesti teadlasi. Lisaks rääkisid algatuse partnerid aktiivselt kaasa sotsiaal- ja tavameedias. Kampaania eesmärk oli suurendada ühiskonna teadlikkust vaktsineerimisega seotud protsessidest ning suurendada nende usaldust:
Partnerid.
Algatuse partnerid on Statistikaamet, Eesti Tervisemuuseum, Eesti Keele Instituut, Veebimeedik, Klikisäästja, Postimees, Terviseamet, Sotsiaalministeerium, Arvamusfestival, Eesti Rooma Klubi, Eestimaa Looduse Fond, Õhtuleht, Avatud Eesti Fond, ajakiri Eesti Loodus, Eesti Metsaselts, Narva Kreenholmi Gümnaasium, ajakiri Horisont, Eesti Kaubandus-Tööstuskoda, Eesti Maaülikool, Teaduskeskus Ahhaa, Tallinna Ülikool, Tartu Ülikool, Eesti Rahvusringhääling, Haridus- ja Teadusministeerium, Põhjamaade Ministrite Nõukogu esindus Eestis, Eesti Teadusagentuur, Eesti Noorte Teaduste Akadeemia, Eesti Teadusajakirjanike Selts, Eesti Väitlusselts, Eesti Rahvusraamatukogu, Energia avastuskeskus, Eesti Meediaettevõtete Liit, Tallinna Tehnikaülikool, Bioteaduste Üliõpilaste Selts, Eesti Farmaatsia Selts, Keemilise ja Bioloogilise Füüsika Instituut, Pimedate Ööde filmifestival, Poliitikauuringute Keskus PRAXIS, Vabaühenduste Liit